Diari Oficial de la Generalitat Valenciana


Sumari del DOGV 4523, del 17-06-2003 (2003/6842)

ORDE de 16 de juny de 2003, de la Conselleria de Medi Ambient, per la qual es fixen els períodes hàbils de caça i s'establixen les vedes especials per a la temporada 2003-2004 a la Comunitat Valenciana.
----------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/2003/06/16/(1)/dof/vci/html**

### Dades del document

Número de DOGV
:   4523

Data del DOGV
:   17-06-2003

Secció del DOGV
:   I. DISPOSICIONS GENERALS - G) ALTRES ASSUMPTES

Número del document
:   2003/6842


Data del document
:   16-06-2003

Organisme emissor
:   Conselleria de Medi Ambient

Tipus de document
:   Ordre

Descriptors 

:   * legislació
    * caça
    * regulació de la caça

ORDE de 16 de juny de 2003, de la Conselleria de Medi Ambient, per la qual es fixen els períodes hàbils de caça i s'establixen les vedes especials per a la temporada 2003-2004 a la Comunitat Valenciana. [2003/6842]
  
En compliment del que disposa la Llei de Caça, de 4 d'abril de 1970, i en el reglament per a la seua aplicació, de 25 de març de 1971, articles 23 i 25, respectivament, com també del que indiquen el Decret 50/1994, de 7 de març, del Govern Valencià, pel qual es regulen els plans tècnics d'aprofitament cinegètic; l'article 33.2 de la Llei 4/1989, de 27 de març, de Conservació dels Espais Naturals i de la Flora i Fauna Silvestres, i l'article 4 del Decret 1095/1989, de 8 de setembre, sobre espècies cinegètiques, cal assenyalar les limitacions i èpoques hàbils de caça que regiran durant la temporada 2003-2004.
  
En conseqüència, a proposta de la Direcció General de Planificació i Gestió del Medi, oïdes les comissions provincials de caça, i en l'exercici de les facultats que tinc atribuïdes,
  
ORDENE
  
Article 1. Objecte i àmbit
  
És objecte de la present orde la regulació dels períodes hàbils de caça i l'establiment dels vedes especials per a la temporada 2003-2004 a la Comunitat Valenciana.
  
Per a la caça d'aus migratòries en mitja veda, com també la de tords en la seua pròrroga s'estableixen a continuació els períodes i les quantitats que regiran per als terrenys on estiga permesa. Per a la resta de modalitats de caça en vedats s'hi aplicarà el que disposen les resolucions aprovatòries dels plans tècnics d'aprofitament cinegètic de cada vedat. Per a allò no regulat en estos plans regirà el que estableix la present orde.
  
Article 2. Espècies cinegètiques i d'altres la caça de les quals està sotmesa a autorització especial.
  
Les espècies la caça de les quals queda autoritzada en les diferents modalitats es detallen en l'annex I.
  
Article 3. Períodes i dies hàbils
  
3.1. S'estableixen per a les diferents modalitats de caça els següents períodes i dies hàbils de caràcter general.
  
3.1.1. Caça menor en temporada general: del 12 d'octubre de 2003 al 6 de gener de 2004.
  
3.1.2. Caça del conill amb gossos i sense armes en pretemporada
  
Es podran caçar conills (Oryctolagus cuniculus) amb ajuda de gossos i sense armes des del 20 de juliol fins a l'11 d'octubre de 2003, amb un màxim de 15 gossos per quadrilla.
  
3.1.3. Mitja veda
  
Del 17 d'agost fins al 31 d'agost de 2003, els dijous, dissabtes i diumenges, solament des de llocs fixos, i els caçadors podran auxiliar-se de gossos per al cobrament de les peces. La guatlla es podrà caçar a mà i amb gos en este mateix període.
  
Esta modalitat solament s'autoritzarà en els terrenys d'aprofitament cinegètic especial que la tinguen aprovada en el seu pla de caça.
  
En la caça de tórtora i tudó els llocs hauran de separar-se un mínim de 100 metres respecte dels abeuradors habituals i menjadores o ordiers artificials; tindran esta consideració els camps de gira-sols.
  
El període podrà endarrerir-se una setmana als vedats que ho sol·liciten o ho tinguen previst en la resolució aprovatòria del pla tècnic.
  
3.1.4. Pròrroga de tords i estornells
  
Del 10 de gener a l'1 de febrer de 2004, dissabtes, diumenges i festius, en tot tipus de terrenys.
  
A partir del tancament del període hàbil per a la caça menor, dia 6 de gener, sols es podrà caçar des de llocs fixos. Per a desplaçar-s'hi, s'hi hauran de portar les armes enfundades, o bé, descarregades i obertes. Durant la pròrroga, el caçador es podrà auxiliar d'un gos per al cobrament de peces.
  
3.1.5. Caça de perdiu amb reclam mascle
  
Fent ús de l'autorització que la Llei 4/1989, de 27 de març, de Conservació dels Espais Naturals i de la Flora i Fauna Silvestres, dóna per a esta modalitat de caça en la disposició addicional setena, es permet en terrenys d'aprofitament cinegètic especial, en les condicions següents:
  
4.6.2.6. A Alacant
  
- Zona baixa: de l'11 de gener al 15 de febrer de 2004.
  
- Zona alta: del 25 de gener a l'1 de març de 2004.
  
La zona alta comprén els següents termes municipals: Agres, Alcocer de Planes, Alcoleja, Alcoi, Alfafara, Almudaina, l'Alqueria d'Asnar, Balones, Banyeres de Mariola, Benasau, Beneixama, Beniardá, Beniarrés, Benigembla, Benifallim, Benifato, Benilloba, Benillup, Benimantell, Benimarfull, Benimassot, Biar, Bolulla, Busot, el Camp de Mirra, Cañada, Castalla, Castell de Castells, Cocentaina, Confrides, Elda, Facheca, Famorca, Gaianes, Gorga, Guadalest, Ibi, l'Orxa, Millena, Murla, Muro d'Alcoi, Onil, Parcent, Penàguila, Petrer, Pinoso, Planes, Quatretondeta, Relleu, Salinas, Sax, Sella, Tárbena, Tibi, Tollos, la Torre de les Maçanes, la Vall d'Alcalà, la Vall de Gallinera, la Vall de Laguar, Vall de Ebo, Villena i Xixona.
  
La zona baixa comprèn la resta de termes municipals de la província d'Alacant.
  
1.0.1.4. A Castelló i València, el període hàbil serà el comprés entre el 25 de gener i el 22 de febrer de 2004.
  
Durant este període se suspendrà la caça del tord des de lloc fix.
  
Els terrenys d'aprofitament cinegètic especial situats al terme municipal de Bocairent (València) i al sud de la carretera comarcal 3316 tindran el mateix període hàbil que la zona alta de la província d'Alacant.
  
3.5.5.5. Els llocs s'hauran de situar a més de 500 metres del límit cinegètic més pròxim, excepte acord entre titulars de vedats confrontants.
  
3.5.2.6. Els titulars dels vedats podran retardar una setmana el període de caça autoritzat, mantenint el mateix nombre de dies, amb tan sols la notificació prèvia per escrit a la direcció territorial corresponent de la Conselleria de Medi Ambient, amb un mínim de 15 dies d'antelació a l'inici.
  
3.1.6. Falconeria
  
8.7.3.6. El període hàbil per a la pràctica de la caça amb aus rapaces serà el comprés entre el 12 d'octubre del 2003 i el 31 de gener del 2004, i s'autoritza la captura d'una presa de grandària mitjana o dues preses xicotetes per au rapaç i dia.
  
3.8.7.0. Durant el període de mitja veda i, si escau, el període extraordinari del conill, es podran caçar amb aus de falconeria les espècies caçables per a estos períodes, amb iguals quantitats, en vedats privats amb autorització del titular.
  
5.1.0.4. Es podran entrenar les aus de falconeria de l'1 de juliol al 31 de març, amb preses de fuga degudament marcades o sobre les espècies potencialment perjudicials per a l'agricultura o la caça segons disposa l'article 5 de l'Orde de 15 de juny de 1988 de la Conselleria d'Agricultura i Pesca, a excepció del conill fora del període hàbil per a la caça menor en general i períodes extraordinaris, si és procedent. En els vedats privats de caça caldrà l'autorització del titular.
  
3.1.7. Aus aquàtiques
  
5.7.2.2. Períodes
  
· Vedats declarats com d'aus aquàtiques
  
Alacant, Castelló i València: del 12 d'octubre del 2003 a l'1 de febrer del 2004.
  
· Per a la resta de zones, només es podrà practicar la caça d'aus aquàtiques des del dia 12 d'octubre del 2003 fins al 6 de gener del 2004, els mateixos dies hàbils que la caça menor en general.
  
· En tots els termes municipals afectats, totalment o parcialment, per la zona que és objecte del Pla Especial de Protecció del Parc Natural de l'Albufera, s'aplicarà el que disposa el seu reglament especial de caça, que aprovarà la Direcció General de Planificació i Gestió del Medi.
  
2.9.4.1. Terrenys
  
Es consideren terrenys d'aus aquàtiques els vedats donats d'alta com tals d'acord amb l'article 2 de l'Orde de 15 de juny de 1988, de la Conselleria d'Agricultura i Pesca, per la qual es regula am
  
b caràcter general l'activitat cinegètica a la Comunitat Valenciana.
  
1.9.7.2. La caça d'aus aquàtiques està permesa des d'una hora abans de l'eixida del sol fins una hora després de la posta, preses estes de l'almanac.
  
0.8.2.4. Els titulars dels vedats privats de caça d'aus aquàtiques hauran de programar les tirades organitzades o jornades de caça en un calendari, que hauran de presentar abans del 15 de setembre en la direcció territorial corresponent de la Conselleria de Medi Ambient.
  
3.1.8. Caça major
  
1.5.0.7. Senglar (Sus scrofa)
  
- En temporada del 12 d'octubre del 2003 al 6 de gener del 2004.
  
Es requerirà autorització de la direcció territorial corresponent, de les caceres en què hagen de participar més de 9 caçadors o més de 15 gossos.
  
- Del 21 de setembre al 5 d'octubre del 2003 i del 7 de gener al 8 de febrer del 2004, s'autoritza la caça del senglar i la rabosa (Vulpes vulpes), amb l'autorització administrativa prèvia. La munició que s'ha d'utilitzar és la bala.
  
- En els terrenys d'aprofitament cinegètic comú per a la caça del senglar només s'autoritzarà l'ocupació d'escopetes.
  
3.9.7.3. Cabirol (Capreolus capreolus)
  
A causa de la incipient colonització d'esta espècie a la Comunitat Valenciana, se'n prohibeix la caça, llevat dels vedats de caça major tancats on l'aprofitament d'esta espècie estiga autoritzat en el corresponent pla.
  
6.7.4.1. Resta d'espècies de caça major
  
· Reserves nacionals de caça i vedats de caça major. El període hàbil serà el que establisquen els respectius plans d'aprofitament cinegètic.
  
· Restants tipus de terrenys. Les direccions territorials de la Conselleria de Medi Ambient podran autoritzar la caça per mitjà de permís específic.
  
3.2. Dies hàbils
  
En terrenys d'aprofitament comú (lliures) i per a les modalitats de caça que tot seguit s'indiquen, els dies hàbils es restringiran al que s'ha especificat a continuació:
  
\* Caça de conill amb gossos i sense armes en pretemporada: dijous, dissabtes, diumenges i festius.
  
\* Caça menor en general: diumenges i festius, inclou aquàtiques.
  
\* Caça de conill amb gossos i sense armes en temporada: dijous, dissabtes, diumenges i festius.
  
\* Caça del senglar en temporada: dissabtes, diumenges i festius.
  
\* Caça de tord en lloc fix: dijous, dissabtes, diumenges i festius.
  
\* Caça de tord des de lloc fix en pròrroga: dissabtes i diumenges.
  
Article 4. Limitacions de caràcter autonòmic
  
4.1. Quotes de captura
  
La quota de captures individual màxima ?per caçador i dia- en els terrenys d'aprofitament comú o lliures, es fixa en l'annex II per a tot el període hàbil.
  
En els terrenys sotmesos a règim cinegètic especial o vedats, no s'aplicarà limitació de la quota de captures, que s'ha de realitzar d'acord amb el pla tècnic de caça aprovat, excepte en els casos següents:
  
Tórtora comuna, tudó i guatlla: s'establix una quota total ?la suma de les tres espècies- de vuit peces per caçador i dia. Esta xifra es podrà superar si, abans de l'1 d'agost, el titular del vedat en sol·licita l'ampliació a la corresponent direcció territorial de Medi Ambient i justifica les raons per a superar esta quota. En tot cas, les captures totals no podran superar les del pla tècnic de caça aprovat.
  
4.2. Gossos
  
4.2.1. Les gossades hauran d'estar inscrites necessàriament en el Registre de Nuclis Zoològics de la Comunitat Valenciana. El certificat d'estar inscrites en un registre semblant en la comunitat autònoma de procedència serà documentació indispensable per a la participació d'esta en qualsevol activitat cinegètica.
  
4.2.2. Queda prohibida per a la caça del senglar la utilització de les següents races de gossos: buldog, pitbull, rottweiler, bòxer, dòberman, pastor alemany i gos de presa canari.
  
4.2.3. En la caça del senglar, les gossades o agrupació de gossos que intervinguen no podran estar compostes per més d'un gos de presa per cada 5 gossos o fracció.
  
4.3. Enregistraments
  
4.3.1. Queda prohibida la tinença i utilització en terrenys cinegètics dels enregistraments i aparells o mitjans mecànics que reproduïsquen els sons, pel fet de considerar-se procediments massius i no selectius, a l'empara de l'article 34.a de la Llei 4/1989, de 27 de març.
  
4.3.2. En el cas que concórreguen les circumstàncies de l'article 28.2 de l'esmentada Llei 4/1989, es faculten els directors territorials de la Conselleria de Medi Ambient per a expedir les autoritzacions excepcionals corresponents.
  
4.4. Furó
  
Queda prohibit l'ús de furons per a les activitats cinegètiques, excepte per al control de danys agroforestals o com auxiliar en tasques de captura de conills per a la seua posterior vacunació. En ambdós casos es requerirà autorització administrativa.
  
4.5. Terrenys incendiats
  
4.5.1. Queda prohibit tot tipus de caça fins al 12 d'octubre del 2004 en aquells terrenys que durant 2003 hagen sofrit o sofrisquen el pas d'incendis forestals; es prohibeix igualment en aquells terrenys que hagen quedat com a enclavaments menors de 250 hectàrees sense cremar dins del perímetre de l'incendi. Tot això, amb independència de la seua qualificació cinegètica.
  
4.5.2. Durant la pràctica de la caça, el pas per les zones objecte de l'esmentada prohibició es realitzarà amb les armes desmuntades.
  
4.5.3. Excepcionalment, els directors territorials podran autoritzar la caça en els terrenys incendiats amb motiu de danys a l'agricultura o a fi d'evitar desequilibris poblacionals.
  
4.6. Cartutxos
  
Serà obligació del caçador recollir les beines dels cartutxos utilitzades durant l'exercici de la caça.
  
Article 5. Limitacions i excepcions cinegètiques de caràcter provincial
  
5.1. Alacant
  
a) Queda prohibida la caça en el Parc Natural del Penyal d'Ifac.
  
b) Queda prohibida la caça a l'embassament de Crevillent; al de Beniarrés, des de la presa fins al pont de Benàmer (Muro d'Alcoi); i així mateix queda prohibida la caça d'aquàtiques en l'embassament de la Pedrera.
  
5.2. Castelló
  
a) Queda prohibida la caça en els refugis de caça de la desembocadura del riu Millars i del Desert de les Palmes.
  
b) Queda prohibida la caça a l'estany de Nules.
  
c) Queda prohibida la caça de l'ascle o ànec griset.
  
5.3. València
  
a) En els terrenys d'aprofitament cinegètic comú situats a l'est de les carreteres nacionals 340 (Barcelona-València) i 332 (València-Alacant), des de la seua entrada en la província de València fins a Oliva, i carretera comarcal 3318 (Oliva-Pego) fins al límit de la província, només es permet la caça els dissabtes, diumenges i festius, en el període comprés entre el 12 d'octubre del 2003 i el 6 de gener del 2004.
  
b) Queda prohibida la caça a l'estany de Cullera.
  
c) Queda prohibida la caça a la forest de Portaceli i els enclavaments, excepte la caça amb gossos i sense armes; es limita el nombre de caçadors per quadrilla a tres amb un màxim de sis gossos per colla i un màxim de tres gossos per persona.
  
d) Queda prohibida la caça al paratge Masía del Collado, terme municipal de Dos Aguas.
  
Article 6. Caça amb arc
  
S'autoritza la caça major, fins i tot en terrenys cinegètics d'aprofitament comú, en les modalitats d'aguait, batuda i espera, com també la caça menor amb arc amb les mateixes condicions que emprant un altre tipus d'armes, amb els requisits que es detallen a continuació. La finalitat és evitar que especialment les peces de caça major se'n vagen ferides.
  
6.1. Arcs
  
Els arcs utilitzats per a la pràctica de la caça hauran de tenir la següents potències mínimes:
  
- Per a caça menor:
  
Tots els tipus a partir de 30 lliures (13,50 kg) a l'obertura de l'arquer/a.
  
- Per a caça major:
  
Tots els tipus a partir de 45 lliures (20,25 kg) a l'obertura de l'arquer/a.
  
6.2. Fletxes i puntes
  
- Per a la caça d'aus al vol les fletxes de caça que s'han d'utilitzar hauran d'estar emplomallades obligatòriament amb plomes amples del tipus flu-flu.
  
- Per a la caça menor es poden utilitzar puntes d'impacte i puntes amb fulles de tall.
  
- Per a la caça major únicament es poden utilitzar puntes de tall.
  
- Queden prohibides les puntes que pel disseny en forma d'arpó poden impedir l'extracció.
  
- No podrà anar equipada cap fletxa amb puntes explosives ni impregnada amb substàncies verinoses.
  
Article 7. Estadística
  
En exercici del que preveu l'article 35.3 de la Llei 4/1989, de 27 de març, els titulars de vedats de caça hauran de resumir en un comunicat el resultat dels aprofitaments realitzats durant la temporada, especificant el nombre d'exemplars de cada espècie cobrats i altres dades d'interés amb finalitat estadística. Estos comunicats s'hauran d'adaptar al model que s'establisca i hauran de ser remesos a la corresponent direcció territorial de Medi Ambient abans del 31 de març de cada any.
  
Article 8. Valoració complementària d'espècies cinegètiques
  
En l'annex III es fixa el valor de reposició estimat per a les espècies cinegètiques que complementa l'Orde de 17 de març de 1987, de la Conselleria d'Agricultura i Pesca, per la qual s'actualitzen les valoracions de les espècies protegides i no protegides de la fauna a la Comunitat Valenciana.
  
DISPOSICIONS ADDICIONALS
  
Primera
  
Faculte els directors territorials per a autoritzar:
  
- L'entrenament dels gossos de gossada en l'època de veda en les condicions que estimen oportunes.
  
- El retard en l'obertura i el tancament de la temporada de caça menor en general als vedats de caça de la comarca de Requena-Utiel (València) començant el 26 d'octubre del 2003 i acabant el 25 de gener del 2004.
  
Segona
  
L'adquisició i solta no autoritzada d'animals vius de caràcter cinegètic en qualsevol tipus de terreny infringeix el que estableix l'article 34.e de la Llei 4/1989, expressament indicat en l'article 38.13, i es qualificarà i sancionarà d'acord amb l'article 39 de la mateixa disposició legal.
  
El trasllat i la solta de peces de caça viva requereix l'autorització de la corresponent direcció territorial de la Conselleria de Medi Ambient, amb la sol·licitud prèvia efectuada amb 15 dies d'antelació com a mínim.
  
Esta autorització no serà necessària per als concursos i tirades de guatla japonesa (Coturnix coturnix v. japonica) i colom (Columba ssp.) que es realitzen en camps de tir legalitzats, sempre que les peces provinguen de granges cinegètiques o explotacions industrials que disposen d'autorització expressa per a la producció i venda de peces de caça vives.
  
Aquells concursos i competicions no inclosos en el punt anterior, seran tramitats a través de les delegacions provincials de la Federació Territorial Valenciana de Caça, les quals presentaran un calendari únic de tirades en les direccions territorials corresponents abans del 15 de gener de l'any 2004.
  
Tercera
  
Les sol·licituds per a caçar en zones de caça controlada i en vedats socials es podran presentar en la corresponent direcció territorial entre els dies 1 de juliol i 31 d'agost. El sorteig es realitzarà el segon dijous de setembre a les 11.00 hores, en les oficines de les citades dependències.
  
Quarta
  
Per a tot allò no regulat per la present orde, regirà el que disposa la Llei de Caça vigent i el seu reglament; l'Orde de 15 de juny de 1988, de la Conselleria d'Agricultura, Pesca i Alimentació, i la Llei 4/1989, de 27 de març, de Conservació dels Espais Naturals i de la Flora i Fauna Silvestres.
  
DISPOSICIONS FINALS
  
Primera
  
Es faculta la Direcció General de Planificació i Gestió del Medi de la Conselleria de Medi Ambient per a dictar totes les resolucions que siguen necessàries per al desenvolupament de la present orde.
  
Segona
  
Esta orde entrarà en vigor l'endemà de la publicació en el Diari Oficial de la Generalitat Valenciana.
  
València, 16 de juny del 2003
  
El conseller de Medi Ambient,
  
FERNANDO MODREGO CABALLERO
  
ANNEX I
  
- Caça menor en general:
  
Conill (Oryctolagus cuniculus), llebre (Lepus capensis), rabosa (Vulpes vulpes), perdiu (Alectoris rufa), guatla (Coturnix coturnix), tudó (Columba palumbus), xixella (Columba oenas), colom roquer (Columba livia), tórtora (Streptopelia turtur), tórtora turca (Streptopelia decaocto), becada (Scolopax rusticola), merita (Vanellus vanellus), tord comú (Turdus philomelos), tordanxa (Turdus pilaris), tord ala-roig (Turdus iliacus), griva (Turdus viscivorus), estornell vulgar (Sturnus vulgaris), estornell negre (Sturnus unicolor), garsa (Pica pica), gralla (Corvus monedula), cornella (Corvus corone); i també les espècies faisà (Phasianus colchicus), guatla japonesa (Coturnix coturnix v. japonica), colí de Virgínia (Colinus virginianus) i colí de Califòrnia (Lophortix californica).
  
- Aus aquàtiques:
  
Ànec collverd (Anas platyrhynchos), ascle o ànec friset (Anas strepera), piuló o ànec xiulador (Anas penelope), cua de jonc o ànec cuallarg (Anas acuta), cullerot o bragat (Anas clypeata), sivert (Netta rufina), xarxet (Anas crecca), roncadell o xarrasclet (Anas querquedula), boix (Aythya ferina), morell capellut (Aythya fuligula), fotja (Fulica atra), bequeruda (Gallinago gallinago), bequet (Lymnocryptes minima), gavina vulgar (Larus ridibundus), gavinot argentat del Mediterrani (Larus cachinnans) i gavinot fosc (Larus fuscus).
  
- Mitja veda:
  
Tudó (Columba palumbus), xixella (Columba oenas), colom roquer (Columba livia), tórtora (Streptopelia turtur), tórtora turca (Streptopelia decaocto), guatla (Coturnix coturnix), estornell vulgar (Sturnus vulgaris), estornell negre (Sturnus unicolor), garsa (Pica pica), gralla (Corvus monedula) i cornella (Corvus corone).
  
- Prórroga de Tords i estornells:
  
Estornell vulgar (Sturnus vulgaris), estornell negre (Sturnus unicolor), tord comú (Turdus philomelos), tordanxa (Turdus pilaris), tord ala-roig (Turdus iliacus), griva (Turdus viscivorus) i garsa (Pica pica).
  
- Caça major:
  
Cèrvol (Cervus elaphus), daina (Dama dama), cabirol (Capreolus capreolus), mufló (Ovis musimon), cabra salvatge (Capra pyrenaica), arruí (Ammotragus lervia) i senglar (Sus scrofa),
  
- Captura en viu d'aus fringílides:
  
Verdum (Carduelis chloris), gafarró (Serinus serinus), cadernera (Carduelis carduelis), passerell (Carduelis cannabina), pinsà comú (Fringilla coelebs).
  
ANNEX II
  
Nombre màxim de captures (terrenys lliures)
  
Perdiu, conill i llebre: 2 peces (en total)
  
Tords: 15 peces
  
ANNEX III
  
ORDE ARTIODACTYLA
  
Familia Bovidae
  
Arruí (Ammotragus lervia): 600 euros
  
Familia Cervidae
  
Cabirol (Capreolus capreolus): 1.500 euros
  
ORDE COLUMBIFORMES
  
Família Columbidae
  
Tórtora turca (Streptopelia decaocto): 6 euros
  
ANNEX IV
  
Documentació que s'ha de presentar a les direccions territorials per a sol·licitar autoritzacions excepcionals i expresses, a l'empara de l'article 28.2 de la Llei 4/1989, de 27 de març, de Conservació dels Espais Naturals i de la Flora i Fauna Silvestres.
  
1. Dades identificatives del titular.
  
2. Espècie que es vol caçar i nombre d'exemplars.
  
3. Mètode que es vol emprar i nombre d'unitats de l'art que s'ha d'emprar.
  
4. Dades de l'àrea de caça (vedat).
  
5. Dades identificatives del personal qualificat que s'ha d'utilitzar (DNI i llicència de caça).
  
6. Dades d'inici i final de l'activitat.
  
7. Possibles riscos pel mètode, època o àrea.
  
8. Dades sobre els controls que se pretén exercir.


Còpia Permalink ELI